Document ID: /roh_data/filtered/fineweb-2-filterrobots_roh.jsonl.gz/65007

La segirtad da viagiar cun aviuns dependa da blers facturs. Per exempel il stadi da l'aviun, ubain er l'organisaziun dal persunal ed sia scolaziun.
Il biro d'accidents da sgular Jacdec ha preschentà in'analisa da segirtad da las 25 societads aviaticas las pli grondas. Las pli segiras societads èn Etihad ed Emirates cun lur flottas giuvnas. En general è il traffic aviatic fitg segir, di in dals auturs. Sin Emirates suonda la KLM ollandaisa, JetBlue dals Stadis Unids ed Easyjet da la Gronda Britannia. Betg uschè bun è il resultat da la societad russa Aeroflot. Il Vest na furnescha betg pli tocca da reserva pli per ils aviuns d'aeroflot, sco part da las sancziuns.
La cumpletta rangaziun chatt'ins en il magazin Aero international.